paragraph_text: Iste godine vraća se u Wieselburg gdje preuzima vođenje obiteljske tvrtke "Wüster & Co." koja je imala električnu elektranu i u kojoj su se proizvodili alati za obradu drveta i pile. Uz rad u tvornici prikupljao je terminološku literaturu i stvorio privatni terminološki centar u Wieselburgu. Tijekom 1950-ih i 1960-ih razvio je opću teoriju terminologije. Na njegovim djelima počiva tzv. Bečka terminološka škola.